
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00181/2014-04
04.07.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 04.07.2014. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ У БЕОГРАДУ - ФАКУЛТЕТ ЗА ФИЗИЧКУ ХЕМИЈУ са седиштем у  DOCVARIABLE ConvertString(Adresa,1,5) \* MERGEFORMAT СТУДЕНТСКИ ТРГ 12,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 101821157, Матични број: 07426976, испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ - ФАКУЛТЕТ ЗА ФИЗИЧКУ ХЕМИЈУ са седиштем у  DOCVARIABLE ConvertString(Adresa,1,5) \* MERGEFORMAT СТУДЕНТСКИ ТРГ 12,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 28.01.2014. године поднела захтев за акредитацију  под бројем 612-00-00181/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ - ФАКУЛТЕТ ЗА ФИЗИЧКУ ХЕМИЈУ и предлог одлуке, достављени су Комисији за акредитацију и проверу квалитета.
Студијски програми: 
Основни академски студијски програм физичке хемије,

Мастер академски студијски програм физичке хемије,

Докторскi академски студијски програм физичке хемије,
Струковни студијски програм форензика.
Основни циљ Факултета за физичку хемију је да у оквиру Универзитета у Београду обрзбеди у сва три нивоа академских студија: основних, мастер и докторских, као и на специјалистичким струковним студијама, квалитетно образовање из области физичке хемије,да кроз научну сарадњу и сопствени развој омогући својим студенатима, наставницима, сарадницима и свршеним студентима укључивање у најсавременија научна истраживања и практични рад у контролним и развојним лабораторијама и уопште у привреди. Ови циљеви су формално усвојени. Циљеви конкретни и произилазе из основних задатака установе.Физичка хемија је наука која се због своје интердисциплинарности издваја као један од приоритета у савременим научним и технолошком токовима. Факултет редовно прати квалитет и успешност спровођења студијских програма, и њихову сврсисходност и друштвену оправданост, у складу са Стратегијом обезбеђења квалитета и  Правилником о обезбеђењу квалитета Факултета. Такође се активности факултета периодично унапређују. Факултет има усвојен план рада који је заснован на систематичном праћењу података о својој делатности и анализира их. Факултет доноси годишњи план (календар) наставних активности, као и план неопходних пратећих активности у функцији одржавања наставе и реализације научноистраживачког рада. подаци о наведеном су доступни јавности, Факултет  кроз различите облике врши систематичну континуалну и периодичну проверу и контролу резултата активности у оквиру своје делатности. Систематично прати резултате наставног процеса, научног рада и других активности, кроз Годишњи извештај који је доступан јавности. Факултет има организациону структуру и систем управљања који обезбеђује постизање својих задатака и циљева. Структура и систем управљања и одлучивања је дефинисан Законом  Статутом Факултета. Факултет обавља своју образовну делатност кроз три нивоа академских студија: основне,  мастер  и  докторске студије физичке хемије, и кроз један ниво струковних стуија: специјалистичке струковне студије форензике. По завршетку свих нивоа студија студенти стичу одговарајуће квалификације. Студијски програми су усклађени и сваки од нјх поседује усклађену  структуру одговарајуће ширине и дубине и примерене методе учења. Сви студијски програми су из области физичке хемије, повезани су имају целину, уклапају се у опште циљеве установе. Исходи знања дефинишу опште и специфичне компетенције студената  и потребан праг који одговара сваком појединачном нивоу студија. 
Теоријска и практична знања и вештине, као и способност за рад у струци и науци расту од основних академских студија до докторских студија и исказују се бројем ЕСПБ бодова за сваки испит и за завршни рад. Факултет је акредитована научноистраживачка установа и обавља научноистраживачку делатност као равноправну образовној делатности,  у складу са Законом о научноистраживачкој делатности и Статутом Факултета и Универзитета. Успешно се остварује и прати научно истраживачки рад у домаћем и међународном окружењу кроз различите пројекте. Скоро сви запослени су укључени у научно зстраживачке пројекте што је довело до укључивања добијених научних резултата у наставни процес. Укупан број наставника (55) је довољан да покрије укупан број часова активне наставе на свим студијским програмима, просечно оптерећење наставника на свим студијским програмима је 5,82 часова активне наставе по наставнику недељно. Од укупно часова активне наставе , на свим студијским програмима наставници запослени на Факултету са пуним радним временом држе 76,1% а ни једном наставнику оптерећење не прелази 12 часова недељно. аучне квалификације наставног особља одговарају образовно научном пољу и нивоу задужења. Наставу покривају наставници чије квалификације и области избора одговарају садржају студијских програма. Наставно особље се усмерава да кроз међународну сарадњу побољшава своје научне компетенције, подстиче се учешће на научним скуповима у земљи и иностранству. Величина група за предавања и вежбе одговара Допуни стандарда за акредитацију студијских програма у оквиру образовно научног поља а понекад су групе и мање.  Постоји  квалификовано особље за обављање библиотечких и послова информационих система. Постоји квалификовано особље за обављање библиотечких и послова информационих система. Факултет уписује студенте у складу са својим кадровским и другим ресурсима, као и друшвеним потребама за стручњацима из области физичке хемије. Конкурс за упис објављује Универзитет у Београду у средствима јавног информисања и на сајту Универзитета и Факултета. По конкурсу као услов за упис је предвиђена одговарајућа школска спрема као и полагање пријемног испита из једног од следећих предмета: физичке хемије, физике, хемије или математике. Наставно-научно веће систематски анализиран и прати општи успех студената  и при томе се предлажу мере за отклањање евентуалних недостатака који ометају успешно студирање. Праћење успешности студија је један од елемената самовредновања Факултета. Успешност студирања сваког студента се периодично прати од стране наставника и сарадника, најмање једном годишње. Факултет већ годинама има менторски систем рада са студентима у циљу повећавања ефекасности студирања што има удела у коначној оцени на испиту. Факултет поседује посебне лабораторије за експерименталне вежбе, учионице, лабораторије за рад наставника, дипломаца и доктораната, наставнички кабинети,  библиотека,  просторије секретаријата, правне службе, рачуноводства, службе за  студентска питања,  деканат, као и посебна просторија намењена за рад Студентског парламента.Простор којим располаже Факултет за извођење наставе на свим студијским програмима испуњава Стандард јер по студенту има бруто простор од 4.18 m2. Факултет располаже одговарајућим простором, наменски подигнутом за потребе наставе хемије, физичке хемије и минерологије, па према томе задовољава урбанистичке, техничко-технолошке, хигијенске и безбедносне услове. 
Факултет располаже техничком опремом за квалитетно извођење наставе за студијске програме основних и мастер академских студија и делом потребне опреме за извођење експерименталних истраживања на докторским студијама. Један број студената докторских студија ради експериментална истраживања на Факултету, а један број студената ради своја истраживања на пројектима других НИО, и користи опрему којом те установе располажу. Факултет поседује библиотеку површине 84,5 m2 са 31914 библиотечке јединице (уџбеници, књиге и часописи) и која је умрежена са Универзитетском библиотеком Светозар Марковић и Народном библиотеком Србије. Предмети из наставног плана су покривени уџбеничком литературом која је доступна студентима сваког радног дана 12 сати дневно. За већину предмета  п остоје уџбеници на српском језику постоји и читав низ уџбеника на страним језицима. Факултет поседује рачунарску лабораторију за студенте основних студија са 20, додатних 11 рачуанара доступно је студентима у лабираторијама за експериметалне вежбе, у библиотеци Факултета функционише електронска читаоница која је опремљена са 10 netbook рачунара повезаних академском мрежом Универзитета, које студенти могу да користе у просторијама Факултета, док је студентима мастер и докторских студија на располагању још 30 рачунара повезаних академском мрежом Универзитета. Финансијски резултати рада факултета су позитивни. Сваке године се остварује известан вишак прихода који се опредељује за наредну годину. Постоји јавно доступан финансијски план. Факултет има усвојену стратегију обезбеђења квалитета, и правилник који дефинише улогу свих чинилаца у овом процесу, који су доступни јавности.   Факултет у пракси  спроводи поступак самовредновања и оцењивања квалитета својих студијских програма, квалитет извођења наставе, обављања испита, пролазности студената на испитима, квалитет уџбеника и услова рада, и предузима мере за отклањање учених недостатака. Факултет има правилник о уџбеницима. Самовредновање се спроводи у интервалима од три године. Студенти имају улогу у овом процесу путем анкета о вредновању педагошког рада наставника. Факултет обезбеђује јавност у раду кроз све сегменте свог деловања. Студијски програми су јавно публиковани и налазе се на сајту Факултета. Информатор за студенте који се објављује у писменој и електронској  форми омогућава студентима и потенцијалним студентима основне информације о Факултету, условима студирања и квалификацијама које се стичу завршетком студија.  Сви испити на основним студијама се обављају у присуству наставника и сарадника, а на дипломским и докторским обавезно у присуству више наставника. Све одбране завршних и дипломских радова, магистарских теза и докторских дисертација се обавезно оглашавају у јавности, преко сајта установе и на огласној табли Факултета. На сајту факултета се непрекидно налазе основни подаци о наставницима и сарадницима који се континуално ажурирају. Избори, реферати за изборе наставника и сарадника се такође стављају на увид јавности преко сајта установе. Факултет  има и Информатор о раду, који је доступан на ћириличном и латиничном писму на сајту факултета и у штампаном облику у администрацији Факултета.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ - ФАКУЛТЕТ ЗА ФИЗИЧКУ ХЕМИЈУ има укупно 48 наставника са пуним радним временом, 7 наставника са непуним радним временом, 22 сарадника, 4846,18 m2  бруто  простора за извођење наставе за укупно 590 студената у седишту.
Имајући у виду да је високошколска установа испунила стандарде за акредитацију високошколске установе прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ У БЕОГРАДУ - ФАКУЛТЕТ ЗА ФИЗИЧКУ ХЕМИЈУ       са седиштем у  DOCVARIABLE ConvertString(Adresa,1,5) \* MERGEFORMAT СТУДЕНТСКИ ТРГ 12,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 101821157, Матични број: 07426976, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

